
	BOZP
	Bezpečnosť a ochrana zdravia pri práci

	PO
	Požiarna ochrana

	PZ
	Pedagogický zamestnanec

	ZP
	Zákonník práce

	ŠVVP
	Špeciálne výchovno-vzdelávacie potreby

	LV
	Lekárske vyšetrenie

	OČR
	Ošetrenie člena rodiny

	DNP
	Dobrovoľné nemocenské poistenie

	IKT
	Informačno-komunikačné technológie

ÚVODNÉ USTANOVENIA
1. Organizačný poriadok Súkromného centra voľného času ASSOS Nelux, Bajzova 10, Bratislava (ďalej len „organizačný poriadok“) je základným vnútorným organizačným predpisom Súkromného centra voľného času ASSOS Nelux, Bajzova 10, Bratislava (ďalej len „organizácia”).
2. Organizačný poriadok ustanovuje vnútorné organizačné členenie organizácie, rozsah oprávnení a zodpovednosti vedúcich zamestnancov organizácie podľa § 9 ods. 3 ZP a § 82 Zákonníka práce (ďalej len „ZP“), pôsobnosť a vzájomné vzťahy jednotlivých organizačných útvarov organizácie.
3. Organizačný poriadok je záväzný pre všetkých zamestnancov organizácie, ktorí sú v pracovnom pomere a zamestnancov, ktorí vykonávajú práce na základe dohôd o prácach vykonávaných mimo pracovného pomeru. Riaditeľ centra voľného času (ďalej len riaditeľ) je povinný oboznámiť s organizačným poriadkom všetkých zamestnancov a dbať na jeho dodržiavanie.
	4. Zriaďovateľom centra voľného času je Tanečné štúdio ASSOS Nelux Bratislava so sídlom: Bajzova 5312/10, 821 08 Bratislava, IČO: 42169631.
5. Zriaďovateľom bola zriadená organizácia Súkromné centrum voľného času ASSOS Nelux, Bajzova 10, Bratislava ako samostatná Nezisková organizácia zriaďovacou listinou zo dňa 01.09.2012 na dobu neurčitú.

	6. V súčasnosti má Súkromné centrum voľného času ASSOS Nelux, Bajzova 10, Bratislava tieto organizačné zložky:
6.1. centrum voľného času.


7. Sídlom organizácie je: Bajzova 10, 821 08 Bratislava.
8. Štatutárnym orgánom je riaditeľ, ktorý koná v právnych vzťahoch v mene centra voľného času a zastupuje centrum voľného času navonok. Štatutára vymenúva a odvoláva zriaďovateľ.
9. Zástupcom riaditeľa, ktorý počas jeho neprítomnosti zastupuje riaditeľa v celom rozsahu pôsobnosti a plní úlohy na II. a stupni riadenia s miestnou pôsobnosťou, je písomne poverený zamestnanec.
10. Iní zamestnanci organizácie sú oprávnení robiť za zamestnávateľa právne úkony nevyhnutné na plnenie uložených pracovných úloh v prípadoch, keď je to stanovené v tomto organizačnom poriadku a v ostatných vnútorných predpisoch centra voľného času alebo keď je to vzhľadom na ich pracovné zaradenie obvyklé.
11. Oprávnenie zastupovať centrum voľného času navonok iným ako štatutárnym orgánom alebo jeho zástupcami vzniká na základe písomného poverenia vydaného štatutárnym orgánom. V poverení okrem všeobecných náležitostí musí byť vymedzený rozsah poverenia.
12. Každý vedúci zamestnanec je povinný určiť svojho zástupcu, ktorý ho v čase neprítomnosti zastupuje v plnom rozsahu práv a povinností a za svoje konanie v tomto rozsahu zodpovedá.
13. Zástupca i zastupovaný sú povinní sa pri odovzdávaní funkcie na zastupovanie navzájom informovať o priebehu a stave hlavných a nedokončených úloh a o stave iných dôležitých vecí.
14. Tento organizačný poriadok je základnou internou organizačnou normou centra voľného času a je vydaný v súlade s:
14.1. Vyhláška Ministerstva školstva, výskumu, vývoja a mládeže Slovenskej republiky č. 339/2023 Z. z. o pedagogickej dokumentácii a ďalšej dokumentácii,
	14.2. vyhláška č. 22/2022 Z. z. o školských výchovno-vzdelávacích zariadeniach.

RIADENIE ORGANIZÁCIE
1. Základné zásady činnosti a riadenia organizácie:
1.1. zásada priamej nadriadenosti a podriadenosti medzi zamestnancom a vedúcim zamestnancom (nadriadeným), ktorá sa prejavuje vo vzťahu k určovaniu a ukladaniu pracovných úloh a kontrole ich plnenia,
1.2. zásada odbornej a metodickej príslušnosti, ktorá sa uplatňuje prostredníctvom metodických a odborných pokynov, informácií a doporučení,
1.3. zásada spolupráce jednotlivých úsekov centra voľného času pri zabezpečovaní činností a plnení úloh organizácie,
1.4. zásada zmieru pri riešení sporov vzniknutých pri zabezpečovaní úloh organizácie, spory sa riešia predovšetkým dohodou. Ak nedôjde k dohode, rozhoduje riaditeľ organizácie.
2. Základné organizačné a riadiace normy:
2.1. smernica o tvorbe vnútorných predpisov,
2.2. organizačný poriadok,
2.3. pracovný poriadok,
2.4. prevádzkový poriadok,
2.5. školský poriadok,
2.6. registratúrny poriadok a plán,
2.7. podpisový poriadok,
2.8. smernica o používaní pečiatok,
2.9. smernica o povinnom zverejňovaní,
2.10. smernica o poskytovaní informácií,
2.11. smernica o sociálnom fonde,
2.12. smernica o inventarizácií majetku a záväzkov,
2.13. smernica o finančnej kontrole,
2.14. smernica o pedagogickej rade.
3. Metódy riadiacej práce:
3.1. perspektívnosť a programovosť,
3.2. analytická činnosť odborných pedagogických, ekonomických, administratívnych oblastí,
3.3. neustále hodnotenie, prijímanie záverov do praxe,
3.4. spracúvanie rozhodujúcich úloh aj tímovou prácou v spolupráci s odbornými orgánmi, komisiami alebo jednotlivcami,
3.5. informovať ostatných zamestnancov na rokovaniach vnútri organizácie.
4. Odovzdávanie a preberanie funkcií:
4.1. odovzdávanie a preberanie funkcií sa vykonáva písomne v týchto prípadoch:
4.1.1. ak ide o vedúcu funkciu,
4.1.2. ak ide o funkciu s hmotnou zodpovednosťou,
4.1.3. ak o tom rozhodne nadriadený zamestnanec.
4.2. rozsah protokolu o odovzdávaní a prevzatí funkcie určí nadriadený zamestnanec,
4.3. pri prevzatí funkcie spojenej s hmotnou zodpovednosťou sa vykonáva mimoriadna fyzická aj dokladová inventúra.
	[bookmark: _Toc233451542]ČLÁNOK III
PORADNÉ ORGÁNY A KOMISIE  


1. Poradné orgány sú pracovné zoskupenia, ktoré sa zriaďujú na účel vypracovania odborných, koncepčných a iných materiálov a úloh zásadného charakteru, na posúdenie a riešenie závažných otázok zo širších hľadísk, ak sa vyžaduje uplatnenie rôznych odborných stanovísk viacerých organizačných útvarov organizácie a na riešenie čiastkových odborných úloh organizácie. Členmi týchto pracovných zoskupení môžu byť zamestnanci rôznych organizačných útvarov a organizačných stupňov organizácie. Z hľadiska organizácie ide o štruktúry, ktoré nemajú charakter organizačných útvarov organizácie. Stále poradné orgány riaditeľa, osobitné poradné orgány riaditeľa, komisie a pracovné skupiny zriaďuje riaditeľ podľa potreby.
2. Pre skvalitnenie a zvyšovanie účinnosti riadiacej práce a výchovno-vzdelávacieho procesu zriaďuje riaditeľ poradné orgány a komisie, ktorých činnosť sa riadi ich plánmi práce.
3. Úlohou odborných komisií je na základe príslušných podkladov podávať vyjadrenia, stanoviská a návrhy na riešenia a rozhodnutia vo vymedzených oblastiach činnosti. Odborné komisie nemajú právo vydávať záväzné rozhodnutia a príkazy.
4. Medzi poradné orgány centra voľného času patria:
4.1. inventarizačná a vyraďovacia komisia,
4.2. operatívna porada riaditeľa,
4.3. pedagogická rada.
	5. [bookmark: _heading=h.26in1rg]Pedagogická rada:  
5.1. je jednou z organizačných foriem činnosti pedagogického zboru, ktorá spája zodpovednosť riaditeľa so skupinovým poradenstvom ostatných PZ,
5.2. predstavuje najdôležitejší odborný poradný orgán skupinového odborno-pedagogického riadenia,
5.3. je najvyšším poradným orgánom riaditeľa,
5.4. jej postavenie, poslanie a priebeh rokovania sú vymedzené v rokovacom poriadku pedagogickej rady,
5.5. zvoláva sa podľa plánu, prípadne podľa potreby riaditeľa,
5.6. členmi pedagogickej rady sú všetci PZ centra voľného času,
5.7. zo zasadnutia sa robia zápisnice, uznesenia a výpisy zo záverov pedagogickej rady.

	6. Operatívna porada riaditeľa:  
6.1. prerokúva najaktuálnejšie a rozhodujúce otázky celkovej činnosti centra voľného času,
6.2. zúčastňujú sa jej spravidla vedúci zamestnanci centra voľného času,
6.3. podľa obsahu rokovania prizýva riaditeľ na poradu ďalšie osoby (zamestnanci centra voľného času, zástupca zákonných zástupcov a pod.).

	7. Inventarizačná a vyraďovacia komisia:  
7.1. riadi sa príslušnými predpismi o vykonávaní inventarizácie a o správe majetku,
7.2. po skončenej inventarizácii predkladá riaditeľovi písomný návrh na jej vysporiadanie,
7.3. uplatňuje návrhy na vyradenie a likvidáciu neupotrebiteľného majetku,
7.4. komisia preberá majetok centra voľného času – inventár kabinetu, resp. majetok, pridelený do osobného užívania, od odchádzajúceho pracovníka v prípade, ak tento majetok bude spravovať v nasledujúcom období nový zamestnanec centra voľného času.

RIADIACE AKTY ORGANIZÁCIE
1. Riadiacimi aktmi centra voľného času sú riadiace normy so všeobecnou platnosťou:
1.1. príkaz a metodický pokyn - riaditeľ stanovuje opatrenia pre zabezpečenie zvlášť závažných a konkrétnych úloh,
1.2. rozhodnutie,
1.3. smernica (vnútorný predpis):
1.3.1. vydáva ich riaditeľ podľa potreby,
1.3.2. upravujú zásadné otázky riadenia organizácie,
1.3.3. aplikujú platné právne a iné normy na podmienky organizácie.
1.4. ďalšie akty riadenia s určenou obmedzenou pôsobnosťou, ktoré môžu vydávať po schválení riaditeľom aj ostatní vedúci zamestnanci.

ORGANIZAČNÁ ŠTRUKTÚRA
1. Centrum voľného času sa člení na jednotlivé útvary, ktoré komplexne zabezpečujú a koordinujú úlohy centra voľného času v zmysle zriaďovacej listiny:
	1.1. Pedagogický útvar,

	1.2. Hospodársko-správny útvar,
1.3. Útvar riaditeľa.


2. Každý útvar, ktorý je organizačným celkom, zabezpečuje ucelený súbor odborných činností a komplexne koordinuje väčší rozsah vzájomne súvisiacich činností určitého zamerania.
3. Za činnosť útvarov zodpovedajú zástupcovia riaditeľa a ďalší zamestnanci, ktorí sú poverení vedením a sú priamo podriadení riaditeľovi.
4. Vedúci zamestnanci sú oprávnení určovať a ukladať podriadeným zamestnancom centra voľného času pracovné úlohy, organizovať, riadiť a kontrolovať ich prácu a dávať im na ten účel záväzné pokyny.
5. Jednotlivé útvary pri výkone svojej činnosti vzájomne spolupracujú.
6. V prípade, že sa vybavenie určitej veci týka pôsobnosti viacerých útvarov centra voľného času, zabezpečuje jej vybavenie ten útvar, ktorý bol riaditeľom poverený plnením tejto úlohy.
7. Riaditeľ a ostatní vedúci zamestnanci centra voľného času sú v zmysle plánu vnútornej kontroly priamo zodpovední za správne, kvalitné a efektívne plnenie úloh a sú povinní osobne kontrolovať plnenie úloh nimi riadeného organizačného útvaru, prijímať opatrenia na odstraňovanie nedostatkov, ihneď o nich informovať riaditeľa, prípadne podávať návrhy na uplatnenie sankcií voči zodpovedným zamestnancom nimi riadeného útvaru.

ÚTVAR RIADITEĽA
1. Štruktúra tohto útvaru pozostáva z vedúcich zamestnancov:
1.1. riaditeľ.
2. Organizuje a zabezpečuje výkon riadiacej, rozhodovacej, kontrolnej, právnej, personálnej a hospodárskej činnosti.
3. Zahŕňa činnosti, ktoré sú priamo podriadené riaditeľovi a ktoré mu pomáhajú vykonávať zverené činnosti:
3.1. organizačne zabezpečuje porady, zodpovedá za ich odbornú a organizačnú prípravu, zabezpečuje písomnú agendu súvisiacu s poradami,
3.2. eviduje a sleduje termíny úloh,
3.3. sleduje vydávanie všetkých právnych a iných noriem a predpisov a upozorňuje riaditeľa na právne úpravy, ktoré sa týkajú činnosti centra voľného času,
3.4. vybavuje písomnú agendu a korešpondenciu centra voľného času,
3.5. eviduje a predkladá riaditeľovi sťažnosti a podnety zamestnancov, návštevníkov a ich rodičov,
3.6. podieľa sa na návrhoch základných organizačných noriem a interných smerníc,
3.7. spracúva a vydáva organizačný poriadok centra voľného času, vnútorný poriadok, pracovný poriadok, resp. ďalšie normy a ich zmeny a doplnky, vedie evidenciu popisov funkcií vedúcich zamestnancov centra voľného času,
3.8. zabezpečuje rozpracovanie pokynov a smerníc nadriadených orgánov na podmienky centra voľného času,
3.9. vedie evidenciu o dovolenkách a poskytovaní iného voľna zamestnancom centra voľného času,
3.10. sleduje a vyhodnocuje zvyšovanie kvalifikácie pedagogických zamestnancov (ďalej len „PZ“) centra voľného času,
3.11. eviduje a podľa platných predpisov uschováva protokoly, revízne správy, zápisnice o kontrolných akciách vykonaných v škole kontrolnými a inými odbornými útvarmi nadriadených orgánov, materiály vlastných kontrolných akcií,
3.12. zabezpečuje ďalšie úlohy podľa pokynov riaditeľa.
4. Riaditeľ:
4.1. riadi organizáciu v celom rozsahu jej činnosti, vytvára vhodné podmienky pre  všetkých zamestnancov a návštevníkov,
4.2. v mene centra voľného času rozhoduje o:
	4.2.1. náležitostiach centra voľného času uvedených v § 37 ods. 6 zákona o školskej správe: 
4.2.1.1. zaradení na výchovu a vzdelávanie,
4.2.1.2. vyradení z výchovy a vzdelávania.


4.2.2. zmenách vnútornej organizácie školy,
4.2.3. koncepciách pedagogického, ekonomického a správneho rozvoja,
4.2.4. personálnych záležitostiach vo všeobecnej aj konkrétnej rovine,
4.2.5. prijímaní všetkých zamestnancov do pracovného pomeru,
4.2.6. rozviazaní pracovného pomeru so zamestnancami,
4.2.7. všetkých dohodách a zmluvách organizácie a jej partnermi,
4.2.8. vysielaní zamestnancov na pracovné cesty (§ 57 Zákonníka práce),
4.2.9. hodnotení pracovných výsledkov jednotlivých zamestnancov a pracovných kolektívov,
	4.2.10. určení nástupu dovolenky na zotavenie zamestnancom podľa plánu dovoleniek určeného s predchádzajúcim súhlasom zamestnaneckého dôverníka podľa § 111 Zákonníka práce,  


4.2.11. možnosti PZ dopĺňať si základný úväzok v rozsahu najviac desať hodín týždenne pracovnou činnosťou v ďalšej kategórii alebo v ďalšej podkategórii,
4.2.12. nariaďovaní práce nadčas a vhodnom čase čerpania náhradného voľna, po dohode so zamestnancom, prípadne o vhodnej úprave pracovného času podľa § 97 Zákonníka práce,
4.2.13. poskytovaní pracovného voľna pri krátkodobých prekážkach v práci zo strany zamestnanca § 136 až 141 Zákonníka práce,
4.2.14. zverovaní na písomné potvrdenie kabinetné zbierky zamestnancom (PZ – správcom kabinetov) nástroje, osobné ochranné pracovné prostriedky, prípadne iné podobné predmety podľa § 177 až 191 Zákonníka práce.
4.3. zodpovedá za:
4.3.1. vypracovanie a dodržiavanie výchovného programu,
4.3.2. riadenie výchovno-vzdelávacieho procesu zohľadňujúceho špeciálne výchovno-vzdelávacie potreby,
4.3.3. vypracovanie a koordináciu individuálnych výchovno-vzdelávacích programov,
4.3.4. dodržiavanie všeobecne záväzných právnych predpisov, ktoré súvisia s predmetom činnosti centra voľného času,
4.3.5. úroveň výchovno-vzdelávacej práce centra voľného času,
4.3.6. rozpočet, financovanie a efektívne využívanie finančných prostriedkov určených na zabezpečenie činnosti centra voľného času,
4.3.7. riadne hospodárenie s majetkom v správe alebo vo vlastníctve centra voľného času,
4.3.8. prípravu uznesení z pedagogickej rady a opatrení z pracovných porád,
4.3.9. prijímanie a riešenie prípadných sťažností, podnetov a návrhov,
4.3.10. vypracovávanie rozvojových projektov zamestnancami centra voľného času,
4.3.11. tvorbu a čerpanie sociálneho fondu,
4.3.12. zabezpečenie vypracovania zoznamu o poskytovaní osobných ochranných pracovných prostriedkov,
4.3.13. vytváranie priaznivých podmienok pre prehlbovanie a zvyšovanie kvalifikácie zamestnancov a pracovných podmienok na zvyšovanie kultúry práce,
4.3.14. zabezpečenie uvádzania začínajúcich PZ do pedagogickej praxe a ich pracovnú adaptáciu,
4.3.15. určenie pracovnej náplne zamestnancov so zreteľom na konkrétne podmienky centra voľného času a v prípade potreby ich aktualizuje,
4.3.16. morálne oceňovanie práce podriadených zamestnancov,
4.3.17. zabezpečenie stravovania zamestnancom vo všetkých zmenách zodpovedajúce zásadám správnej výživy priamo na pracoviskách alebo v ich blízkosti podľa § 152 Zákonníka práce,
4.3.18. zabezpečenie vypracovania dokumentácie BOZP v zmysle platných právnych predpisov,
4.3.19. zabezpečenie práva zamestnancov centra voľného času podľa Zákonníka práce a zabezpečenie osobitného práva pedagogických zamestnancov podľa zákona č. 138/2019 Z. z.,
4.3.20. hodnotenie zamestnancov podľa § 70 zákona č. 138/2019 Z. z.,
4.3.21. rozpracovanie zásady hodnotenia zamestnancov podľa § 70 ods. 11 zákona č. 138/2019 Z. z. v pracovnom poriadku,
4.3.22. určenie týždenného rozsahu priamej výchovno-vzdelávacej činnosti (úväzku) najviac na obdobie školského roka po prerokovaní so zástupcami zamestnancov,
4.3.23. povolenie PZ vykonávať ostatné činnosti súvisiace s priamou výchovno-vzdelávacou činnosťou, špecializované činnosti, činnosti vedúceho PZ a profesijným rozvojom aj mimo pracoviska za podmienok upravených v pracovnom poriadku,
4.3.24. oznámenie nesplnenia kvalifikačných predpokladov PZ a OZ písomne v zmysle § 14 ods. 5 zákona č. 138/2019 Z. z.,
4.3.25. vyzvanie zamestnanca, pri dôvodnom podozrení, že došlo k zmene zdravotnej spôsobilosti zamestnanca, aby v lehote 90 dní preukázal svoju zdravotnú spôsobilosť lekárskym posudkom v zmysle § 16 ods. 4 zákona č. 138/2019 Z. z.,
	4.3.26. určenie štruktúry kariérových pozícií a rozsah zodpovedností za výkon špecializovaných činností po prerokovaní:
4.3.26.1. v pedagogickej rade,

	4.3.26.2. so zamestnaneckým dôverníkom,

	4.3.26.3. so zriaďovateľom.


4.3.27. koordinovanie profesijného rozvoja zamestnancov podľa ročného plánu vzdelávania PZ v zmysle § 40 ods. 4 zákona č. 138/2019 Z. z.,
4.3.28. zabezpečenie aktualizačného vzdelávania PZ v zmysle § 57 zákona č. 138/2019 Z. z. a v zmysle plánu profesijného rozvoja a vydáva potvrdenie o aktualizačnom vzdelávaní na žiadosť zamestnancov,
4.3.29. zabezpečenie preventívneho psychologického poradenstva v súlade s § 79 ods. 3 zákona č. 138/2019 Z. z. PZ v pracovnom čase najmenej jedenkrát ročne a umožní im absolvovať tréning zameraný na predchádzanie a zvládanie agresivity, na sebapoznanie a riešenie konfliktov,
4.3.30. zabezpečenie plánovania finančných prostriedkov na profesijný rozvoj PZ v rozpočte centra voľného času v zmysle § 63 zákona č. 138/2019 Z. z.,
4.3.31. zabezpečenie a vedenie centrálneho registra v súlade s § 76 až § 78 zákona č. 138/2019 Z. z.,
4.3.32. povolenie prerušenia výkonu pracovnej činnosti PZ v zmysle § 82 ods. 5 zákona č. 138/2019 Z. z. najviac na jeden školský rok, ktorý nasleduje po školskom roku, v ktorom PZ požiadal o prerušenie výkonu pracovnej činnosti,
4.3.33. zverejnenie informácie o voľných pracovných miestach v zmysle § 84 zákona č. 138/2019 Z. z. na:
4.3.33.1. svojom webovom sídle: http://www.assosnelux.sk/sk/Tanecne-studio.html,
4.3.33.2. na webovom sídle zriaďovateľa: http://www.assosnelux.sk/sk/Tanecne-studio.html,
4.3.34. odoslanie informácie o voľnom pracovnom mieste príslušnému regionálnemu úradu, t. j. Regionálny úrad školskej správy v Bratislave, za účelom zverejnenia na jeho webovom sídle: https://www.russ-ba.sk/,
4.3.35. zverejňovanie zmlúv v Centrálnom registri zmlúv.
4.4. po prerokovaní v pedagogickej rade riaditeľ vydáva:
4.4.1. organizačný poriadok,
4.4.2. pracovný poriadok,
4.4.3. prevádzkový poriadok, ktorý schvaľuje RÚVZ Bratislava,
4.4.4. rokovací poriadok pedagogickej rady,
4.4.5. školský poriadok,
4.4.6. školský vzdelávací program,
4.4.7. plán profesijného rozvoja,
4.4.8. smernicu o hodnotení PZ.
4.5. poskytuje zriaďovateľovi/obci:
	4.5.1. zoznam všetkých zapísaných návštevníkov CVČ,
4.5.2. údaje do centrálneho registra zamestnancov v zmysle § 76 až 78 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov najmenej jedenkrát ročne, podľa stavu k 15. septembru príslušného školského roka.  


4.6. predkladá zriaďovateľovi na schválenie:
4.6.1. návrhy na počty prijímaných návštevníkov,
4.6.2. návrh výchovného programu,
4.6.3. návrh rozpočtu na príslušný kalendárny rok,
4.6.4. návrh na vykonávanie podnikateľskej činnosti centra voľného času,
4.6.5. správu o výsledkoch hospodárenia centra voľného času,
4.6.6. výročnú správu.
4.7. prerokúva so zriaďovateľom:
4.7.1. informácie o pedagogicko-organizačnom a materiálno-technickom a priestorovom zabezpečení na príslušný školský rok,
4.7.2. návrh rozpisu finančných prostriedkov.
4.8. vymenúva:
4.8.1. vedúcich zamestnancov, na miesta ďalších vedúcich zamestnancov, u ktorých výberové konanie neurčuje pracovný poriadok,
4.8.2. inventarizačnú a vyraďovaciu komisiu, prípadne iné komisie.
4.9. schvaľuje:
4.9.1. rozdelenie úväzkov PZ,
4.9.2. zaraďovanie PZ do kariérových pozícií a rozsah zodpovedností za výkon špecializovaných činností,
4.9.3. plány výletov a exkurzií,
4.9.4. nadčasovú prácu všetkých zamestnancov,
4.9.5. pracovné cesty zamestnancov,
4.9.6. plán dovoleniek,
4.9.7. osobné príplatky a odmeny,
4.9.8. poskytovanie pracovného voľna pri krátkodobých prekážkach v práci zo strany zamestnanca § 136 až 141 Zákonníka práce,
4.9.9. interné predpisy a dokumenty.
4.10. spolupracuje:
4.10.1. so zriaďovateľom a samosprávou,
4.10.2. so školami a školskými zariadeniami v regióne a na ostatných úrovniach,
4.10.3. s nadriadenými orgánmi,
4.10.4. s poradnými orgánmi centra voľného času,
4.10.5. so spoločenskými, kultúrnymi a športovými organizáciami v meste a na ostatných úrovniach.
4.11. ustanovuje a odvoláva:
4.11.1. vedúcich metodických orgánov,
4.11.2. vedúcich komisií.
[bookmark: _Toc229925802][bookmark: _Toc229936676][bookmark: _Toc233451546]ČLÁNOK VII
PEDAGOGICKÝ ÚTVAR
1. Zabezpečuje výchovu, vzdelávanie podľa výchovného programu a mimoškolskú činnosť so zohľadnením špeciálnych výchovno-vzdelávacích potrieb návštevníkov.
2. Využíva všetky platné metodické a didaktické poznatky vo vyučovacom a výchovnom procese.
3. Vedie predpísanú triednu dokumentáciu, evidenciu o výsledkoch výchovy a vzdelávania, správaní a dochádzke návštevníkov.
4. Zabezpečuje hospodárne a efektívne využívanie zverených prostriedkov.
5. Zabezpečuje vnútornú kontrolu na jednotlivých úsekoch.
6. Organizuje záujmovo-umelecké, spoločenskovedné, športové, technické a iné aktivity s cieľom racionálne, účelne a cieľavedome využívať voľný čas v súlade s ich záujmami.
7. Pedagogický útvar centra voľného času tvoria PZ a ďalšie pracovné pozície, ktoré sa podieľajú alebo spolupracujú na zabezpečovaní výchovy a vzdelávania návštevníkov.
8. Medzi vedúcich PZ patria:
8.1. riaditeľ.
9. PZ má v súvislosti s výkonom pracovnej činnosti postavenie chránenej osoby. Neodborným zasahovaním do výkonu pracovnej činnosti je zásah do výkonu pracovnej činnosti fyzickou osobou, ktorá nie je vedúcim zamestnancom PZ alebo nemá postavenie kontrolného orgánu.
10. Povinnosti PZ podľa § 4 zákona č. 138/2019 Z. z.:
10.1. chrániť a rešpektovať práva návštevníkov a ich zákonných zástupcov,
10.2. zachovávať mlčanlivosť a chrániť pred zneužitím osobné údaje, informácie o zdravotnom stave a výsledky odborných vyšetrení návštevníkov, s ktorými prišiel do styku,
10.3. rešpektovať individuálne výchovno-vzdelávacie potreby návštevníkov s ohľadom na ich schopnosti, možnosti, sociálne a kultúrne zázemie a odporúčania odborných zamestnancov,
10.4. zdržať sa konania, ktoré vedie k porušovaniu práv ostatných zamestnancov,
10.5. správať sa v súlade s Etickým kódexom PZ (ďalej len „etický kódex“),
10.6. podieľať sa na vypracúvaní a vedení pedagogickej dokumentácie a ďalšej dokumentácie,
10.7. usmerňovať a objektívne hodnotiť výchovu a vzdelávanie návštevníkov,
10.8. podieľať sa na tvorbe a uskutočňovaní výchovného programu,
10.9. udržiavať a rozvíjať svoje profesijné kompetencie,
10.10. absolvovať aktualizačné vzdelávanie,
10.11. vykonávať pracovnú činnosť prostriedkami, metódami, formami a postupmi, ktoré zodpovedajú súčasným vedeckým poznatkom, hodnotám a cieľom výchovného programu,
10.12. poskytovať návštevníkom a zákonnému zástupcovi poradenstvo a odbornú pomoc spojenú s výchovou a vzdelávaním,
10.13. pravidelne informovať návštevníkov a zákonného zástupcu o priebehu a výsledkoch výchovy a vzdelávania,
10.14. vykonávať dozor v triedach počas testovania,
10.15. vykonávať činnosť predsedu skúšobnej komisie alebo člena komisie pre komisionálne skúšky,
10.16. vykonávať činnosť predsedu komisie alebo člena komisie pri ukončovaní výchovy a vzdelávania,
10.17. vykonávať prípravu návštevníkov na súťaž, ktorej organizačný poriadok schválilo ministerstvo školstva (ďalej len „schválená súťaž“), vykonávať dozor počas schválenej súťaže alebo vykonávať funkciu predsedu alebo člena odbornej komisie schválenej súťaže,
10.18. podľa § 15b ods. 1 zákona č. 138/2019 Z. z. oznámiť zamestnávateľovi bezodkladne vznesenie obvinenia voči jeho osobe vo veci spáchania trestného činu a oznámiť zamestnávateľovi bezodkladne podanie obžaloby na jeho osobu vo veci spáchania trestného činu.
11. Práva PZ podľa § 3 zákona č. 138/2019 Z. z. – PZ má právo na:
11.1. zabezpečenie podmienok potrebných na výkon pracovnej činnosti, najmä na ochranu pred prejavmi násilia zo strany návštevníkov, zákonných zástupcov alebo iných osôb, ktoré majú návštevníkov zverených do starostlivosti na základe rozhodnutia súdu, a zo strany ďalších fyzických osôb alebo právnických osôb,
11.2. ochranu pred sociálno-patologickými prejavmi v správaní vedúcich PZ a ďalších zamestnancov, zriaďovateľa, zákonných zástupcov, iných fyzických osôb alebo právnických osôb,
11.3. ochranu pred neodborným zasahovaním do výkonu pracovnej činnosti,
11.4. účasť na riadení centra voľného času, školského zariadenia alebo zariadenia sociálnej pomoci prostredníctvom osobného členstva alebo volených zástupcov v poradných, metodických a samosprávnych orgánoch,
11.5. predkladanie návrhov na skvalitnenie výchovy a vzdelávania,
11.6. výber a uplatňovanie pedagogických metód, foriem, didaktických prostriedkov výchovy a vzdelávania a na výber odborných metód,
11.7. profesijný rozvoj,
11.8. objektívne hodnotenie výkonu pracovnej činnosti.
12. Štruktúra útvaru:
	[bookmark: _Hlk205457439]Pracovná pozícia
	Počet
	Priamy nadriadený

	Pomocný tréner v CVČ
	1
	riaditeľ

	Riaditeľ
	1
	-

	Tréner v CVČ
	1
	riaditeľ



	13. Pomocný tréner v CVČ:
13.1. asistuje hlavnému trénerovi pri plánovaní, organizácii a samotnom vedení športových a pohybových krúžkov pre deti a mládež,
13.2. zabezpečuje praktickú prípravu športoviska a náradia pred začiatkom tréningu a zodpovedá za ich bezpečné zloženie a uskladnenie po jeho skončení,
13.3. aktívne sa podieľa na nácviku športových zručností, predvádza správnu techniku cvikov, pomáha deťom pri ich vykonávaní a poskytuje im individuálnu podporu a záchranu,
13.4. vykonáva neustály dozor nad zverenými deťmi počas tréningového procesu, v šatniach aj pri presunoch, s cieľom predchádzať úrazom a zaisťovať ich bezpečnosť,
13.5. motivuje deti k športovým výkonom, buduje v nich zásady fair play, tímového ducha a učí ich rešpektovať pravidlá a súperov,
13.6. spolupracuje pri vedení predpísanej pedagogickej dokumentácie, najmä pri evidencii dochádzky detí na krúžky, 
13.7. sprevádza deti a asistuje pri organizácii športových súťaží, turnajov, vystúpení a víkendových sústredení,
13.8. okamžite rieši prípadné konflikty medzi deťmi a v prípade úrazu poskytuje prvú pomoc a bezodkladne informuje hlavného trénera a rodičov,
13.9. striktne dodržiava predpisy bezpečnosti a ochrany zdravia (BOZP) a dbá na to, aby deti používali ochranné pomôcky, ak to daný šport vyžaduje.

	14. Tréner v CVČ:
14.1. vedie a metodicky usmerňuje pravidelnú záujmovú činnosť detí a mládeže v konkrétnom športovom odvetví v súlade s výchovným programom centra voľného času,
14.2. vypracúva plány tréningových jednotiek so zreteľom na vek, individuálne schopnosti a telesný vývoj zverených účastníkov,
14.3. organizuje športové súťaže, turnaje a sústredenia, pričom zabezpečuje kompletnú logistiku, bezpečnosť a pedagogický dozor nad účastníkmi,
14.4. aktívne vyhľadáva a rozvíja športové talenty, motivuje deti k pravidelnému pohybu a buduje v nich princípy fair-play a tímovej spolupráce,
14.5. vedie predpísanú pedagogickú dokumentáciu, evidenciu dochádzky a spravuje zverený športový materiál a náradie.

[bookmark: _Toc233451547]ČLÁNOK VIII
HOSPODÁRSKO-SPRÁVNY ÚTVAR
1. Hospodársko-správny útvar zabezpečuje a je zodpovedný za všetky hospodársko-prevádzkové činnosti organizácie, ako sú administratívne práce, personálno-mzdové záležitosti, účtovné a rozpočtové práce, správu budov, obslužné činnosti.
2. Spravidla plní tieto úlohy:
2.1. pripravuje a zostavuje návrh rozpočtu centra voľného času,
2.2. konzultuje s riaditeľom návrh rozpočtu a zdôvodňuje ho na rokovaniach so zriaďovateľom,
2.3. vypracúva schválený rozpočet podľa príslušných predpisov,
2.4. hľadá a uplatňuje v priebehu rozpočtového roka možnosti jeho zvýšenia,
2.5. zabezpečuje styk s bankou,
2.6. zodpovedá za vedenie pokladnice,
2.7. vedie účtovnú evidenciu,
2.8. vedie kompletnú agendu zamestnancov centra voľného času a je za ňu zodpovedný,
2.9. vedie kompletnú agendu návštevníkov,
2.10. dozerá na riadne hospodárenie s majetkom organizácie a zvereným majetkom,
2.11. vo svojej činnosti dbá na dodržiavanie všetkých zákonov a platných predpisov,
2.12. vykonáva objednávky previerok a revízií na podnet riaditeľa, prípadne na základe požiadaviek nadriadených orgánov,
2.13. vykonáva základnú finančnú kontrolu a priebežnú kontrolu účtovných dokladov,
2.14. zabezpečuje prieskum trhu pri nákupoch, kde sa to vyžaduje,
2.15. zabezpečuje upratovanie priestorov a údržbu areálu centra voľného času,
2.16. plní ďalšie úlohy podľa popisov práce svojich zamestnancov.
3. Štruktúra útvaru:
	Pracovná pozícia
	Počet
	Priamy nadriadený

	Ekonomicko-administratívny pracovník
	1
	riaditeľ



	4. Ekonomicko-administratívny pracovník:
4.1. zabezpečuje komplexnú administratívnu a ekonomickú agendu a dohliada na plynulý a zákonný tok informácií a dokumentov v rámci organizácie,
4.2. odborne spracováva a vykonáva formálnu kontrolu prvotných účtovných dokladov (faktúry, dodacie listy, zmluvy) a pripravuje ich na ďalšie spracovanie v súlade s rozpočtovými pravidlami,
4.3. vedie a zodpovedá za pokladničnú agendu, spravuje hotovostné operácie, ceniny a vedie presnú evidenciu v pokladničnej knihe pri dodržaní limitov pokladne,
4.4. zabezpečuje profesionálnu komunikáciu s dodávateľmi, odberateľmi, bankami a orgánmi verejnej moci v rámci administratívnych konaní,
4.5. zabezpečuje správu registratúry, zodpovedá za riadny príbeh, triedenie, podpisovanie a evidenciu pošty a spisov v súlade s registratúrnym poriadkom,
4.6. poskytuje súčinnosť pri sledovaní čerpania rozpočtu, pripravuje prehľady nákladov a podklady pre priebežné ekonomické analýzy,
4.7. zabezpečuje odbornú archiváciu a vyraďovanie dokumentov v súlade s legislatívou o archívoch a registratúrach a internými predpismi,
4.8. vykonáva základnú finančnú kontrolu a podieľa sa na príprave reportov, štatistických výkazov a podkladov pre audity alebo vonkajšie kontroly,
4.9. dôsledne dbá na ochranu citlivých údajov (GDPR) a dodržiavanie bezpečnostných smerníc pri manipulácii s osobnými údajmi klientov a zamestnancov,
4.10. zabezpečuje administratívno-technický chod kancelárie, vrátane realizácie nákupov cez verejné obstarávanie a organizácie pracovných stretnutí.

ÚTVAR ŠKOLSKÉHO STRAVOVANIA
	1. Centrum voľného času v súčasnosti nemá zriadený útvar školského stravovania.  

KARIÉROVÉ POZÍCIE
1. Kariérová pozícia je funkčné zaradenie PZ, ktorý vykonáva špecializované činnosti alebo riadiace činnosti.
2. Medzi aktuálne zavedené kariérové pozície patria:
2.1. triedny učiteľ.
	3. Triedny učiteľ:  
3.1. koordinuje v príslušnej triede výchovu a vzdelávanie a tiež mimoškolskú činnosť, dbá na uplatňovanie zásady dobrovoľnosti, iniciatívy a samostatnosti a vedie k správnej voľbe povolania,
3.2. osobitnú pozornosť venuje talentu, podpore zo sociálne znevýhodneného prostredia a prekonávaniu výchovno-vzdelávacích ťažkostí,
3.3. sleduje správanie a výchovno-vzdelávacie výsledky v príslušnej triede, dbá na dodržiavanie školského poriadku, dohliada na stav zariadenia a učebných pomôcok, na primeranú úpravu zovňajšku a vykonáva opatrenia na odstránenie nedostatkov,
3.4. zodpovedá za vedenie príslušnej pedagogickej dokumentácie,
3.5. zodpovedá za utváranie podmienok na rozvoj pozitívnych sociálnych vzťahov v triednom kolektíve a medzi účastníkmi výchovno-vzdelávacieho procesu a zamestnancami školy,
3.6. spolupracuje so zákonnými zástupcami, pedagogickými zamestnancami a odbornými zamestnancami,
3.7. závažnejšie problémy disciplíny, výchovno-vzdelávacích výsledkov a dochádzky rieši s vedením školy, zároveň využíva spoluprácu so zákonnými zástupcami, v priebehu školského roka s nimi rokuje o otázkach správania, dochádzky, sociálnej starostlivosti a zhoršenia výchovno-vzdelávacích výsledkov,
3.8. poskytuje poradenstvo vo výchove a vzdelávaní zákonným zástupcom,
3.9. vypracováva a plní plán výchovnej práce triedneho učiteľa,
3.10. kontroluje klasifikáciu a vyhodnocuje výchovno-vzdelávacie výsledky na triednických hodinách,
3.11. starostlivo vedie triedne knihy, katalóg a ostatnú agendu triedy,
3.12. poskytuje riaditeľovi školy podľa potreby písomné podklady o triede, kontroluje zápisy v triednej knihe za predchádzajúci týždeň a nedostatky bezodkladne odstraňuje,
3.13. pravidelne zaznamenáva dochádzku dennou formou,
3.14. organizuje pomoc pri zhoršených výchovno-vzdelávacích výsledkoch,
3.15. organizuje mimo-triednu prácu v rámci výchovno-vzdelávacieho procesu a zúčastňuje sa jej,
3.16. dôsledne kontroluje dochádzku.

ZÁKLADNÉ PRÁVA A POVINNOSTI ZAMESTNANCOV
1. Povinnosti zamestnancov podľa Zákonníka práce:
1.1. pracovať zodpovedne a riadne, plniť pokyny nadriadených vydané v súlade s právnymi predpismi; nadriadeným je aj predstavený podľa osobitného predpisu,
1.2. byť na pracovisku na začiatku pracovného času, využívať pracovný čas na prácu a odchádzať z neho až po skončení pracovného času,
1.3. dodržiavať právne predpisy a ostatné predpisy vzťahujúce sa na prácu ním vykonávanú, ak bol s nimi riadne oboznámený,
1.4. v období, v ktorom má podľa osobitného predpisu nárok na náhradu príjmu pri dočasnej pracovnej neschopnosti, dodržiavať liečebný režim určený ošetrujúcim lekárom,
1.5. hospodáriť riadne s prostriedkami, ktoré mu zveril zamestnávateľ, a chrániť jeho majetok pred poškodením, stratou, zničením a zneužitím a nekonať v rozpore s oprávnenými záujmami zamestnávateľa,
1.6. zachovávať mlčanlivosť o skutočnostiach, o ktorých sa dozvedel pri výkone zamestnania a ktoré v záujme zamestnávateľa nemožno oznamovať iným osobám,
1.7. písomne oznamovať zamestnávateľovi bez zbytočného odkladu všetky zmeny, ktoré sa týkajú pracovného pomeru a súvisia s jeho osobou, najmä zmenu jeho mena, priezviska, trvalého pobytu alebo prechodného pobytu, adresy na doručovanie písomností, zdravotnej poisťovne, a ak sa so súhlasom zamestnanca poukazuje výplata na účet v banke alebo v pobočke zahraničnej banky, aj zmenu bankového spojenia.
2. Práva zamestnancov podľa Zákonníka práce:
2.1. právo na odmenu za vykonanú prácu podľa jej množstva, kvality a spoločenského významu,
2.2. zaistenie bezpečnosti a ochrany zdravia pri práci, na odpočinok a zotavenie po práci,
2.3. požadovať pomôcky pre plnenie daných úloh, požadovať vykonanie opatrení, ktoré sú potrebné pre bezpečnú prácu,
2.4. dostať dovolenku na zotavenie v dĺžke a za podmienok stanovených v Zákonníku práce,
2.5. oboznámiť sa s organizačným poriadkom, pracovným poriadkom, mzdovými, bezpečnostnými a ostatnými predpismi, vzťahujúcimi sa k jeho pracovisku a práci nim vykonávajú.
3. Zamestnanec pri výkone práce vo verejnom záujme je povinný konať v súlade s verejným záujmom a plniť a dodržiavať ustanovenia § 8 zákona č. 552/2003 Z. z.:
3.1. dodržiavať Ústavu Slovenskej republiky, ústavné zákony, zákony, ostatné všeobecne záväzné právne predpisy a vnútorné predpisy a uplatňovať ich podľa svojho najlepšieho vedomia a svedomia, rešpektovať a chrániť ľudskú dôstojnosť a ľudské práva,
3.2. konať a rozhodovať nestranne a zdržať sa pri výkone práce vo verejnom záujme všetkého, čo by mohlo ohroziť dôveru v nestrannosť a objektívnosť konania a rozhodovania,
3.3. zachovávať mlčanlivosť o skutočnostiach, o ktorých sa dozvedel pri výkone práce vo verejnom záujme a ktoré v záujme zamestnávateľa nemožno oznamovať iným osobám, a to aj po skončení pracovného pomeru; to neplatí, ak ho tejto povinnosti zbavil štatutárny orgán alebo ním poverený vedúci zamestnanec, ak osobitný predpis neustanovuje inak,
3.4. zdržať sa konania, ktoré by mohlo viesť k rozporu záujmov,
3.5. nezneužívať informácie nadobudnuté v súvislosti a pri vykonávaní zamestnania vo vlastný prospech alebo v prospech blízkych osôb alebo iných fyzických osôb alebo právnických osôb; táto povinnosť platí aj po skončení pracovného pomeru,
3.6. zdržať sa konania, z ktorého vyplývajú neoprávnené prísľuby alebo záväzky zaväzujúce zamestnávateľa,
3.7. oznámiť nadriadenému vedúcemu zamestnancovi, prípadne orgánu činnému v trestnom konaní stratu alebo poškodenie majetku vo vlastníctve alebo v správe zamestnávateľa,
3.8. oznámiť zamestnávateľovi, že bol právoplatne odsúdený za úmyselný trestný čin alebo že bol pozbavený spôsobilosti na právne úkony, alebo že jeho spôsobilosť na právne úkony bola obmedzená.
4. Zamestnanec nesmie:
4.1. vykonávať činnosť, ktorou by sa významnou mierou znižovala jeho dôstojnosť vo vzťahu k vykonávanej funkcii alebo by sa ohrozovala jeho nestrannosť,
4.2. sprostredkúvať pre seba alebo inú fyzickú osobu alebo právnickú osobu obchodný styk so štátom, s obcou, s VÚC, so štátnym podnikom, štátnym účelovým fondom a s inou právnickou osobou zriadenou štátom, s rozpočtovou organizáciou alebo príspevkovou organizáciou, inou právnickou osobou zriadenou obcou alebo VÚC, s inou právnickou osobou s majetkovou účasťou štátu, Fondu národného majetku Slovenskej republiky, obce alebo VÚC; to neplatí, ak takáto činnosť vyplýva zamestnancovi z výkonu práce vo verejnom záujme,
4.3. požadovať alebo prijímať dary alebo iné výhody alebo navádzať iného na poskytovanie darov alebo iných výhod v súvislosti a pri výkone práce vo verejnom záujme; to neplatí, ak ide o dary alebo iné výhody poskytované obvykle pri výkone práce vo verejnom záujme alebo na základe zákona alebo zamestnávateľom,
4.4. nadobúdať majetok od štátu, obce alebo vyššieho územného celku inak ako vo verejnej súťaži alebo vo verejnej dražbe, ak osobitný predpis neustanovuje inak s výnimkou, ak obec alebo vyšší územný celok zverejní podmienky nadobudnutia majetku; to sa vzťahuje aj na osoby blízke zamestnancovi,
4.5. používať symboly spojené s výkonom práce vo verejnom záujme na osobný prospech,
4.6. zneužívať výhody vyplývajúce z výkonu práce vo verejnom záujme, a to ani po skončení výkonu týchto prác,
4.7. poskytovať nepravdivé vyhlásenia súvisiace s vykonávaním práce vo verejnom záujme.

OSOBITNÁ ČASŤ
1. Technik BOZP a PO:
1.1. nie je zamestnancom organizácie, činnosť vykonáva dodávateľským spôsobom na základe zmluvy v zmysle Obchodného zákonníka:
1.1.1. vypracováva plán revízií a kontrol v zmysle platnej legislatívy,
1.1.2. zabezpečuje odstránenia zistených závad a nedostatkov pri revíziách a kontrolách,
1.1.3. zabezpečuje pravidelné školenia zamestnancov z oblasti BOZP a PO,
1.1.4. zabezpečuje kompletné a správne vedenie dokumentácie súvisiacej s BOZP a PO,
1.1.5. zodpovedá za bezpečnostné značenie v areáli organizácie,
1.1.6. zodpovedá za prešetrovanie príčin registrovaných školských úrazov,
1.1.7. osobné údaje spracúva podľa zásad uzatvorenej zmluvy o spracúvaní osobných údajov sprostredkovateľom v zmysle § 34 ods. 3 zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.
2. Zodpovedná osoba za ochranu osobných údajov:
2.1. nie je zamestnancom organizácie, činnosť vykonáva dodávateľským spôsobom na základe zmluvy v zmysle Obchodného zákonníka,
2.2. poskytuje informácie a poradenstvo prevádzkovateľovi alebo sprostredkovateľovi a zamestnancom, ktorí vykonávajú spracúvanie osobných údajov, o ich povinnostiach podľa zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“), osobitných predpisov alebo medzinárodných zmlúv, ktorými je Slovenská republika viazaná, týkajúcich sa ochrany osobných údajov,
2.3. monitoruje súlad so zákonom o ochrane osobných údajov, osobitnými predpismi alebo medzinárodnými zmluvami, ktorými je Slovenská republika viazaná, týkajúcimi sa ochrany osobných údajov a s pravidlami prevádzkovateľa súvisiacimi s ochranou osobných údajov vrátane rozdelenia povinností, zvyšovania povedomia a odbornej prípravy osôb, ktoré sú zapojené do spracovateľských operácií a súvisiacich auditov ochrany osobných údajov,
2.4. poskytuje na požiadanie poradenstvo, ak ide o posúdenie vplyvu na ochranu osobných údajov a monitorovanie jeho vykonávania podľa § 34 ods. 3 zákona o ochrane osobných údajov,
2.5. spolupracuje s úradom pri plnení svojich úloh,
2.6. plní úlohy kontaktného miesta pre úrad v súvislosti s otázkami týkajúcimi sa spracúvania osobných údajov,
2.7. pri výkone svojich úloh náležite zohľadňuje riziko spojené so spracovateľskými operáciami, pričom berie do úvahy povahu, rozsah, kontext a účel spracúvania osobných údajov.
	3. PZS - Posúdenie zdravotného rizika z expozície faktorov práce a pracovného prostredia:
3.1. nie je zabezpečené zamestnancom organizácie, činnosť vykonáva dodávateľ na základe zmluvy v zmysle Obchodného zákonníka, ktorým je 
3.2. vypracováva dokumentácie posúdenia zdravotného rizika z expozície faktorov práce a pracovného prostredia v zmysle platnej legislatívy,
3.3. kompletné a správne vedie dokumentácie súvisiacej s posúdením zdravotného rizika z expozície faktorov práce a pracovného prostredia,
3.4. poskytuje na požiadanie poradenstvo, ak ide o posúdenie zdravotného rizika z expozície faktorov práce a pracovného prostredia,
3.5. spolupracuje s úradom pri plnení svojich úloh,
3.6. osobné údaje spracúva podľa zásad uzatvorenej zmluvy o spracúvaní osobných údajov sprostredkovateľom v zmysle § 34 ods. 3 zákona o ochrane osobných údajov.

	4. Ekonomická agenda:  
4.1. nie je zabezpečená zamestnancom organizácie, činnosť vykonáva dodávateľ na základe zmluvy v zmysle Obchodného zákonníka, ktorým je KROS a.s., Bytčická 9009/14, 010 01 Žilina, IČO: 31635903;.

ZÁVEREČNÉ USTANOVENIA
1. Poriadok je súčasťou systému vnútorného riadenia a podlieha priebežnej aktualizácii v závislosti od zmien potrieb, kompetencií a zodpovedností.
2. Zmeny poriadku sa vykonávajú formou písomných dodatkov.
3. Zmeny, doplnenia a dodatky poriadku vydáva výlučne riaditeľ Súkromného centra voľného času ASSOS Nelux, Bajzova 10, Bratislava.
4. Za plnenie povinností vyplývajúcich z poriadku zodpovedajú všetci zamestnanci.
5. Tento poriadok:
5.1. ruší Organizačný poriadok zo dňa ....................................... .
5.2. nadobúda účinnosť dňa ...................................... .




	V Bratislave,
	......................................................................

	
	Mgr. Marína Kutlík Opltová

	dňa .........................................
	riaditeľ

